Qimmatli qogʻozlar emissiyasi va emissiyaviy qimmatli qogʻozlar chiqarilishlarini davlat roʻyxatidan oʻtkazish qoidalariga oʻzgartirish va qoʻshimchalar kiritish toʻgʻrisida
(order, 2018-03-12)

Oʻzbekiston Respublikasining “Qimmatli qogʻozlar bozori toʻgʻrisida”gi va “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi qonunlariga, Oʻzbekiston Respublikasi Prezidentining 2017-yil 18-apreldagi PF-5016-sonli “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasini tashkil etish toʻgʻrisida”gi Farmoniga, Oʻzbekiston Respublikasi Vazirlar mahkamasining 2017-yil 10-maydagi 268-sonli “Fond birjasida aksiyalarni ommaviy taklifini oʻtkazishni tashkil etish toʻgʻrisida”gi qaroriga, shuningdek Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2009-yil 16-iyuldagi 2009-40-son buyrugʻi bilan tasdiqlangan (roʻyxat raqami 2000, 2009-yil 30-avgust) (Oʻzbekiston Respublikasi qonun hujjatlari toʻplami, 2009-y., 36-son, 394-modda) Qimmatli qogʻozlar emissiyasi va emissiyaviy qimmatli qogʻozlar chiqarilishlarini davlat roʻyxatidan oʻtkazish qoidalariga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran uch oy oʻtgach kuchga kiradi. 1. 1-bandda: yettinchi va sakkizinchi xatboshilari quyidagi tahrirda bayon etilsin: “korporativ va infratuzilma obligatsiyalari (bundan buyon matnda obligatsiyalar deb yuritiladi) muomala muddatlarining tugashi toʻgʻrisidagi bildirishnoma –emitentning obligatsiyalarni soʻndirish davrida nominal qiymati toʻlanganligi yoki obligatsiyalarni muddatidan oldin qaytarib sotib olganligi toʻgʻrisidagi hisoboti; ochiq obuna — qimmatli qogʻozlarni soni cheklanmagan investorlar orasida reklamadan foydalangan holda joylashtirish, shu jumladan qimmatli qogʻozlarni ommaviy taklif etish orqali joylashtirish;”; yigirma uchinchi xatboshi quyidagi tahrirda bayon etilsin: “qimmatli qogʻozlarning yangi chiqarilishi — aksiyadorlik jamiyatining ilgari chiqarilgan qimmatli qogʻozlari toʻliq joylashtirilgandan soʻng nominal qiymatining kamayishi, huquqlarning oʻzgarishi, yiriklashtirish yoki maydalashda qimmatli qogʻozlarni paydo boʻlishiga qaratilgan harakatlari;”; quyidagi mazmundagi xatboshi bilan toʻldirilsin: “ayirboshlanadigan qimmatli qogʻozlar (bundan buyon matnda AQQ deb yuritiladi) — emitentning oddiy aksiyalariga aylantirilishi mumkin boʻlgan imtiyozli aksiyalari, korporativ obligatsiyalari.”. 2. 35-banddagi “Respublikasining Xususiylashtirish, monopoliyadan chiqarish” degan soʻzlar “Respublikasi Xususiylashtirilgan korxonalarga koʻmaklashish” degan soʻzlar bilan almashtirilsin. 3. 74-band “v” kichik bandining ikkinchi xatboshisidagi “ayirboshlanayotgan qimmatli qogʻozlarni” degan soʻzlar “AQQ” degan qisqartmaga almashtirilsin. 4. 851-band quyidagi mazmundagi “d” kichik band bilan toʻldirilsin: “d) bitta chiqarilishdagi AQQ qisman ayirboshlanganda.”. 5. 91-bandning yettinchi xatboshisi quyidagi tahrirda bayon etilsin: “Agarda: ushbu bandning “a” kichik bandida koʻrsatilgan qaror yagona aksiyador tomonidan qabul qilingan boʻlsa, tegishli aksiyador qarorining nusxasi taqdim etiladi; oʻzgartirishlar va (yoki) qoʻshimchalar avval chiqarilgan AQQni ayirboshlash bilan bogʻliq boʻlsa, qoʻshimcha aksiyalar chiqarilishini davlat roʻyxatidan oʻtkazish uchun topshiriladigan hujjatlar bilan bir vaqtda mazkur bandning “b” va “v” kichik bandlarida koʻrsatilgan hujjatlar, shuningdek ayirboshlash amalga oshirilayotgan AQQ egalarining emitent tomonidan tasdiqlangan arizalari nusxalari (mavjud boʻlgan taqdirda) taqdim etiladi.”. 6. 100-band quyidagi mazmundagi “e” kichik band bilan toʻldirilsin: “e) bitta chiqarilishdagi barcha AQQ ayirboshlanganda.”. 7. 102-bandda: “a” kichik bandda: birinchi xatboshidan “aksiyalar” degan soʻz chiqarib tashlansin; toʻrtinchi xatboshidagi “emissiya” degan soʻz “depo” degan soʻz bilan almashtirilsin; “b” kichik bandning beshinchi xatboshisi va “g” kichik bandning uchinchi xatboshisidagi “emissiya” degan soʻz “depo” degan soʻz bilan almashtirilsin; quyidagi mazmundagi “j” kichik band bilan toʻldirilsin: “j) bitta chiqarilishdagi barcha AQQni ayirboshlash amalga oshirilgan taqdirda: AQQ chiqarilishi toʻgʻrisidagi qaror (qarorlar) va risola (risolalar), shuningdek ularga kiritilgan barcha oʻzgartirishlar va qoʻshimchalarning (oʻzgartirishlar va qoʻshimchalar kiritilgan taqdirda) asli (asllari). Koʻrsatib oʻtilgan hujjatlarning asllari yoʻqotilgan taqdirda yoʻqotish toʻgʻrisida ommaviy axborot vositalaridagi va Korporativ axborot yagona portalidagi eʼlonlarning nusxalari taqdim etiladi; barcha AQQ egalarining ularga tegishli boʻlgan AQQni ayirboshlash toʻgʻrisidagi arizalarining emitent tomonidan tasdiqlangan nusxalari (mavjud boʻlgan taqdirda). 8. 7-ilova mazkur oʻzgartirish va qoʻshimchalarning ilovasiga muvofiq tahrirda bayon etilsin. 9. Mazkur oʻzgartirish va qoʻshimchalar Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi va Oʻzbekiston Respublikasi Markaziy banki bilan kelishilgan.